અમદાવાદ: ઇન્કમટેકસ વિભાગ હવે કરચોરી પકડી પાડવા મામલે દિન પ્ર‌િતદિન કડકાઇભર્યાં પગલાં લઇ રહ્યું છે. વિભાગ દ્વારા પાડવામાં આવતા દરોડા દરમિયાન ભાષા સમજવામાં સરળતા રહે તે હેતુથી હવે આઇટી અધિકારીઓને ગુજરાતી ભાષા લખતા અને બોલતા શીખવવામાં આવશે જેનો અમલ આગામી સપ્તાહથી શરૂ થઇ જશે તેવું સૂત્રો દ્વારા જાણવા મળે છે. દેશના અન્ય ભાગમાંથી ગુજરાત આવતા કર્મચારીઓને ગુજરાતી શીખવા માટેના ખાસ વર્ગ શરૂ કરવામાં આવી રહ્યા છે.